מפרט אחיד לפריט 3.5 ב'

**מזון לבעלי חיים**:
אחסונו, הובלתו או חלוקתו, מכירתו

במקום ששטחו מעל 200 מ"ר

**תוכן עניינים**

**פרק 1 - הגדרות כלליות..........................................................................................3**

**פרק 2 - תנאים רוחביים.........................................................................................4**

**פרק 3 - משרד החקלאות ופיתוח הכפר......................................................................6**

**פרק 4 - הרשות הארצית לכבאות והצלה (תצהיר עד 300 מ"ר).......................................11**

**פרק 5 - הרשות הארצית לכבאות והצלה...................................................................15**

**פרק 1 - הגדרות כלליות**

* 1. **בעל מקצוע מוסמך**
		1. מי ששר הפנים הסמיכו לעניין סעיף 6ב לחוק רישוי עסקים (להלן - החוק), והוא אחד מאלה:
1. מהנדס רשוי כמשמעותו בחוק המהנדסים והאדריכלים, התשי"ח-195 (להלן - חוק המהנדסים), הרשום במדור הנדסה אזרחית, ואדריכל רשוי כמשמעותו בחוק המהנדסים הרשום במדור לארכיטקטורה.
2. במבנה פשוט, כהגדרתו בתוספת הראשונה לתקנות המהנדסים והאדריכלים (רישוי וייחוד פעולות), התשכ"ז-1967 (להלן - תקנות ייחוד פעולות):
3. מהנדס או אדריכל רשום בפנקס המהנדסים והאדריכלים במדור להנדסה אזרחית או ארכיטקטורה.
4. הנדסאי כמשמעותו בתוספת הראשונה לתקנות ייחוד פעולות.
	1. **בעל עסק**
		1. לרבות בעל רישיון העסק, מבקש הרישיון, המחזיק בעסק או האדם שבהשגחתו, בפיקוחו או בניהולו פועל העסק.
	2. **גורם מוסמך ארצי**
		1. כל אחד מאלה, לפי העניין:
5. ראש רשות הרישוי שבתחומה נמצא העסק, או עובד בכיר אחר מקרב עובדיה שהוא הסמיך לעניין זה.
6. המנהל הכללי של המשרד נותן האישור, או עובד בכיר אחר מקרב עובדי משרדו שהוא הסמיך לעניין זה.
7. נציב כבאות והצלה, או קצין כבאות והצלה בכיר אחר שהוא הסמיך לעניין זה.
8. המפקח הכללי של משטרת ישראל, או קצין משטרה בכיר אחר שהוא הסמיך לעניין זה.
	1. **הוראות לצד המפרט האחיד**
		1. מסמכים ותנאים כאמור בסעיף 7ג2(ג) לחוק, שנקבעו בחיקוק, הנדרשים מבעל עסק לפי החוק, לרבות לפי סעיפים 6ב, 6ג ו-8 עד 11ב לחוק, ואולם אין באי-פרסומם כדי לפטור מן הדרישה להגישם או למלאם.
	2. **החוק**
		1. חוק רישוי עסקים, התשכ"ח-1968.
	3. **התקנות**
		1. תקנות רישוי עסקים (הוראות כלליות), התשס"א-2000.
	4. **מפרט, מפרט אחיד**
		1. מפרט, לפי סעיף 7ג1 לחוק, המאחד את התנאים לרישיון, הנדרשים מטעמם של נותני האישור לפי סעיף 7 לחוק, והמסמכים הנדרשים על-פי סעיף 6ד לחוק מעסק מהסוג האמור בתחילת המפרט והוראות לצד המפרט האחיד, המופיעות במפרט.
	5. **נותן אישור**
		1. השר להגנת הסביבה, השר לביטחון הפנים, שר העבודה, הרווחה והשירותים החברתיים, שר החקלאות ופיתוח הכפר או שר הבריאות, או מי שהם הסמיכו לתת אישור, לעניין עסק שקביעתו כטעון רישוי נעשתה בהתייעצות עמם, לשם הבטחת המטרות כאמור בסעיף 1 לחוק.
	6. **צו רישוי עסקים**
		1. צו רישוי עסקים (עסקים טעוני רישוי), התשע"ג-2013.
	7. **רישיון**
		1. רישיון עסק, היתר זמני או היתר מזורז.
	8. **רשות הרישוי**
		1. בתחום רשות מקומית - ראש הרשות המקומית או מי שהוא הסמיכו לכך.
		2. מחוץ לתחומה של רשות מקומית - מי ששר הפנים הסמיכו לכך.
	9. **שינוי בעלות**
		1. כל שינוי בזהות הבעלים הרשומים ברישיון העסק, לרבות הוספת בעל או גריעתו, וכן העברת שליטה בתאגיד כמשמעותה בחוק ניירות ערך, התשכ"ח-1968.

**פרק 2 - תנאים רוחביים**

***הוראות לצד המפרט האחיד***

* 1. אין באמור במפרט זה כדי לפטור את מבקש הרישיון מהגשת בקשה, ומקבלת אישורים מתאימים לפי החוק ולפי כל דין. מפרט זה אינו מהווה רישיון. המנהל עסק ללא רישיון עובר על החוק, ויהא צפוי לעונשים הקבועים בחוק.
	2. אין באמור במפרט זה כדי לפטור בעל עסק מקיום דרישות כל דין החל עליו, אף אם הוראות הדין אינן מופיעות במפרט.
	3. אם קיימים בעסק סוגי עסקים נוספים החייבים ברישוי לפי צו רישוי עסקים (עסקים טעוני רישוי), התשע"ג-2013, יחולו עליהם התנאים המסוימים לעסקים מסוגם, בין שהם מפורטים במפרט האחיד ובין שאינם מפורטים בו, והאמור בתנאים אלה לא יגרע מהם.
	4. לבקשה לרישיון יצורפו, לאחר שנחתמו בידי בעל מקצוע מוסמך: תרשים סביבה, מפה מצבית ותכנית עסק, כמפורט בפרק ה' לתקנות. בנוסף, יצורפו לבקשה מסמכים המפורטים במפרט זה, אם ניתן להגישם בעת הגשת הבקשה.
	5. רישיון יוצג בעסק במקום נראה לעין.
	6. נותן אישור או רשות הרישוי רשאים להוסיף תנאים ברישיון לפי סעיף 7 לחוק.
	7. המבקש רישיון, או בעל רישיון, רשאי להגיש השגה על תנאי או מסמך שנדרש ממנו במפרט זה, למעט תנאי או מסמך שנקבע בחיקוק. את ההשגה יש להגיש לגורם מוסמך ארצי בהתאם לטופס 9 המופיע בתקנות רישוי עסקים (הוראות כלליות), תשס"א-2000.
	8. לגורם המוסמך לדון בהשגות מטעם נותן האישור, לפי טופס ההשגה, בתוך 30 ימים מיום קבלת הדרישה לפי המפרט האחיד. הנחיות לגבי אופן הגשת ההשגה מפורטות באתר. עותק של ההשגה יש להגיש לרשות הרישוי. עבור כל השגה יש לשלם אגרה בסך 323 ₪ (סכום המתעדכן מעת לעת). יודגש כי הגשת השגה אינה מתלה את תוקפה של החלטה, כל עוד לא החליט אחרת הגורם שהוגשה לו ההשגה.
	9. **ביטול רישיון או פקיעתו**
		1. לא יהיה תוקף לרישיון עסק או להיתר זמני אם חלו שינויים מהרשום בו או במסמכים המצורפים לו לגבי סוג העסק, לרבות מבניו, שטחו, הבעלות בו, מיקומו וסוג העיסוק.
		2. רישיון עסק יבוטל אם נעשו שינויים בעסק בהשוואה לתרשים הסביבה, המפה המצבית או תכנית העסק, לאחר שניתנה לבעל הרישיון הזדמנות להשמיע את טענותיו.
		3. היתר זמני יפקע בנסיבות האמורות בסעיף 2.9.2.
		4. רשות הרישוי רשאית לבטל רישיון מטעמים אחרים, לאחר התייעצות עם נותן אישור המופקד על קיום מטרה מן המטרות האמורות בסעיף 1(א) לחוק, שאי קיומה משמש עילה לביטול, ולאחר שניתנה לבעל הרישיון הזדמנות להשמיע את טענותיו.
		5. במקרה של יסוד סביר להניח שנעברה בעסק או לגביו עבירה לפי סעיף 14 לחוק (עיסוק ללא רישיון, הפרת תנאי מתנאי הרישיון או הפרה של תקנות הנוגעות לעניין), ניתן להוציא לעסק צו הפסקה מנהלי לפי סעיף 20 לחוק.
	10. **הוראות במפרט האחיד**
		1. בעל עסק ידווח לנותן האישור על כל שינוי בעסק, העלול להשפיע על העמידה בתנאי הרישיון, שלושה חודשים מראש לפחות, ויפעל לפי הנחיות נותן האישור.
	11. **תחילה**
		1. מועד תחילתן של ההוראות המפורטות בפרקים 1 (הגדרות כלליות) ו-2 (תנאים רוחביים) למפרט זה הוא ביום פרסומו של המפרט. מועד תחילתן של ההוראות המפורטות ביתרת הפרקים המופיעים במפרט זה יהיה בהתאם לאמור בכל פרק, ויחול רק על ההוראות המפורטות באותו הפרק.

**פרק 3 - משרד החקלאות**

**מועד תחילתן של ההוראות המפורטות בפרק זה הוא ביום 1.1.2021 (י"ז טבת, תשפ"א), ובכלל זה לגבי עסק שבמועד התחילה אין לו רישיון, היתר זמני או היתר מזורז; מועד תחילתן של ההוראות המפורטות בפרק זה לגבי עסק שביום 1.1.2021 (י"ז טבת, תשפ"א) היה  לו רישיון או היתר זמני הוא ביום 1.1.2022 (כ"ח טבת, תשפ"ב).**

* 1. **הוראות חוק הנוגעות לעניין**
		1. החוק לפיקוח על מזון לבעלי חיים, התשע"ד-2014.
		2. פקודת מחלות בעלי חיים [נוסח חדש], תשמ"ה-1985.
		3. פקודת הרוקחים [נוסח חדש], תשמ"א-1981.
		4. תקנות הרוקחים (ניפוקם של תכשירים וטרינריים), תשמ"ט-1988.
		5. תקנות הפיקוח על מזון לבעלי חיים (סימון מזון לבעלי חיים), תשע"ח-2018.
	2. **הגדרות**

|  |  |
| --- | --- |
| אזור התפעול | השטח והמבנים שבעסק, המשמשים לאחסון, לשיווק או מכירה של מזון לבעלי חיים |
| בעל העסק | כל אחד מאלה:1. בעל רישיון העסק או מבקש הבקשה לרישיון עסק, לפי העניין
2. האדם שבהשגחתו, בפיקוחו, או בניהולו פועל העסק
 |
| היתר | היתר לייצור ושיווק מזון לבעלי חיים שניתן על ידי המנהל לפי סעיף 3 לחוק הפיקוח |
| המנהל | מנהל השירותים הווטרינרים במשרד החקלאות ופיתוח הכפר או עובד המדינה שהוא הסמיך לעניין זה, כולו או חלקו |
| זיהום | כהגדרתו בחוק הפיקוח |
| חוק הפיקוח | החוק לפיקוח על מזון לבעלי חיים, התשע"ד-2014 |
| חיית משק | בעל חיים שהוא או תוצרתו מיועדים לשמש כמזון או כרכיב במזון |
| חלוקת מזון לבעלי חיים | הפצת מזון לבעלי חיים, לרבות לצורכי שיווק |
| מזון לבעלי חיים | כל חומר או תערובת של חומרים המשמשים להזנת בעלי חיים, לרבות חומר גלם ותוסף ולמעט:* + - 1. צמח הנאכל על ידי בעלי חיים במרעה טבעי
			2. מים, סם מרפא או תכשיר כהגדרתם בפקודת הרוקחים [נוסח חדש], התשמ"א-1981 שאינם מעורבבים בחומר אחר
 |
| מזון מלא | מזון לבעלי חיים המספק את כל צרכי קיומו של בעל-החיים, למעט מים |
| מזון משלים | מזון לבעלי חיים אשר אינו מספק את צרכי קיומו של בעל החיים |
| מזון רפואי | מזון לבעלי חיים המכיל סם מרפא או תכשיר רפואי כהגדרתם בפקודת הרוקחים [נוסח חדש], התשמ"א-1981 |
| משווק | אדם העוסק באחסון, שיווק ומכירה של מזון לבעלי חיים, בין בעצמו ובין באמצעות אחר |
| סימון מאושר | סימון לפי הוראות חוק הפיקוח ותקנות הפיקוח (סימון) |
| עסק | מקום המשמש לאחסון, שיווק או מכירה של מזון לבעלי חיים |
| שיווק | כל אחד מאלה:1. מכירה, גרם מכירה, הכנה או החזקה לשם מכירה, או הצעה למכור
2. הצגה, שמירה, הובלה, משלוח או מסירה לשם מכירה
3. העברה, החלפה, המרה או הספקה בדרך אחרת, בין בתמורה ובין שלא בתמורה
 |
| תקנות הפיקוח (סימון) | תקנות הפיקוח על מזון לבעלי חיים (סימון מזון לבעלי חיים), תשע"ח-2018 |

* 1. **תנאים מוקדמים**
		1. לא ישווק אדם בעסק מזון לבעלי חיים אלא אם כן הוא בעל היתר מאת המנהל ואלא אם כן הוא מסומן בסימון מאושר לפי חוק הפקוח ולפי תקנות הפיקוח (סימון).
		2. בעל עסק לא ימכור מזון לבעלי חיים שתוקפו פג או שאריזתו פגומה.
		3. אין לבצע בעסק פירוק ואריזה מחדש של מזון לבעלי חיים מכל סוג שהוא.
		4. על עסק לאחסון מזון לבעלי חיים להיות ממוקם הרחק מחומרים דליקים ומצמחיה ועשביה.
		5. על עסק לאחסון מזון לבעלי חיים להיות ממוקם הרחק ככל הניתן מעדרי בעלי חיים, ממקומות מגורים וממקורות מים.
		6. עסק לשיווק מזון לבעלי חיים שהוא חנות לא ימכור מזון בתפזורת.
		7. לא יוביל אדם מזון לבעלי חיים אלא לאחר שבדק ומצא כי כלי ההובלה, המכלים והציוד המשמשים להובלה ולשינוע המזון, מתאימים וראויים להובלת המזון, בהתאם להוראות חוק הפיקוח.
	2. **תשתיות**
		1. דרכי הגישה לעסק יהיו מאספלט, בטון או מצע מהודק.
		2. הקירות החיצוניים והתקרות, במבנים שבאזור התפעול יהיו מחומרים חלקים וקשיחים, הניתנים לשטיפה וחיטוי ועמידים למים.
		3. מערכת הניקוז באזור התפעול תכלול שיפועים ברצפה למניעת הצטברות נוזלים או מגע של מזון לבעלי חיים עם נוזלים או עם גורם זיהום.
		4. בעסק, למעט חנות, יהיו שירותים נגישים ונקיים עם מים זורמים שיתוחזקו באופן שוטף.
		5. אזור התפעול בעסק יהיה מואר באופן מספק באור טבעי ו/או תאורה מלאכותית, כך שיהיה אפשר לראות את הפעילות המתבצעת בו.
		6. על עסק לאחסון מזון לבעלי חיים להיות מתוחם וסגור כך שניתן למנוע כניסה של גורמים זרים ובעלי חיים בזמן פעילות העסק ולאחר שעות הפעילות.
	3. **תנאים תפעוליים**
		1. מועד השיווק של מזון לבעלי חיים מבית העסק יהיה המוקדם ביותר מבין מועדי הכניסה לעסק של מזון מאותו סוג.
		2. כל תשטיפי העסק ינוקזו למערכת איסוף, באמצעות תעלות או צינורות אטומים ויוזרמו למערכת הביוב של הרשות המקומית או למקום אחר מאושר לפי כל דין.
		3. פינוי הפסולת בעסק מבוצע לפי הוראות כל דין.
	4. **ציוד**
		1. אמצעי התאורה המותקנים באזור התפעול מוגנים ומכוסים באופן המונע חדירה של אמצעי תאורה וכל חלק מהם למזון לבעלי חיים.
		2. בציוד ובמתקנים שבאזור התפעול מותקנים אמצעים למניעת כניסת גופים זרים למזון לבעלי חיים.
		3. הציוד המשמש לשקילה מכויל בהתאם להוראות יצרן הציוד.
		4. מכלים וציוד המשמשים להובלה, אחסון ושינוע של המזון יישמרו נקיים.
	5. **ניקיון ותחזוקה**
		1. בעל העסק נוקט בכל האמצעים הנחוצים והסבירים, בנסיבות העניין, על מנת למנוע מגע של מזון לבעלי חיים עם גורם זיהום וכן חדירה של גורם מזהם למזון לבעלי חיים
		2. שימוש בחומרי ניקוי וחיטוי יהיה כפוף להוראות כל דין ובהתאם להוראות היצרן.
		3. חומרי החיטוי והניקוי יאוחסנו בנפרד, במקום ייעודי ובתנאים סניטריים.
		4. על בעל העסק לוודא כי אמצעי ההובלה של המזון אל העסק וממנו - כלי הרכב ו/או המכולה ו/או הציוד וכלי הקיבול הנדרשים לשם כך, נקיים ומתקיימים בהם התנאים הנדרשים לשם שמירת המזון ומניעת קלקולו.
		5. לאחר ניקוי בנוזל של ציוד או תשתיות הבאות במגע עם מזון, יש לייבשם היטב.
	6. **הדברה**
		1. באזור התפעול מבוצעת הדברה בהתאם להוראות תקנות החומרים המסוכנים (רישום תכשירים להדברת מזיקים לאדם), תשנ"ד-1994.
		2. ההדברה מבוצעת על ידי מדביר כהגדרתו בתקנות רישוי עסקים (הדברת מזיקים), תשל"ה-1975 ובאמצעות תכשיר רשום.
		3. ההדברה מבוצעת באופן המונע כל מגע בין החומרים והכלים המשמשים להדברה לבין מזון לבעלי חיים, או כל חומר המשמש לאחסונו או להובלתו.
		4. חומרי הדברה לטפילים עבור חיות מחמד יאוחסנו בנפרד ובאזור ייעודי המרוחק מהמזון.
	7. **אחסון**
		1. אזורי אחסון של מזון לבעלי חיים יסומנו בשלטים עליהם ייכתב בבירור סוג המזון המאוחסן בהם.
		2. המזון יאוחסן עפ"י הוראות היצרן. במידה שאין הוראות כאמור, יש לאחסן במקום אשר ימזער את אפשרויות הזיהום.
		3. המזון יאוחסן על גבי משטח מוגבה שמרחקו מהרצפה לא יפחת מ-30 ס"מ.
		4. אזורי האחסון יהיו בתנאי טמפרטורה ולחות מבוקרים כנדרש ע"י היצרן כדי למנוע את קלקול מוצרי המזון.
		5. בעל העסק יאחסן בנפרד במקום ייעודי, מסומן ובמרחק מיתר מוצרי המזון, מזון שלגביו התעורר כל חשד בקשר לאיכותו, בטיחותו ומקורו עד להשלמת הבירור בעניינו.
		6. בעסק לאחסון מזון לבעלי חיים יוחזק מזון ארוז שטרם הודבקה עליו תווית עם הסימון המאושר, בנפרד, עד להשלמת הסימון בתווית, כנדרש בתקנות הפיקוח (סימון).
		7. בעל עסק לאחסון מזון לבעלי חיים ישמור באזור נפרד בעסק דוגמאות מכל חומר גלם או מוצר מוגמר אותו קלט בעסק ויסמן אותן בהתאם לצורך עקיבות. זמן שמירת הדוגמאות יהיה כאורך חיי המדף של חומר הגלם או המוצר המוגמר.
	8. **מכירה**
		1. בעל העסק יפריד מזון שפג תוקפו מאזור המכירה ויסמנו באופן סדיר כמזון פג תוקף.
		2. בעל העסק יחזיר מזון שפג תוקפו למשווק ממנו נרכש או ישמידו ויתעד את הפעולה בהתאם לאמור בפרק 3.11 למפרט זה.
		3. הצגה למכירה של מזון ארוז מראש, תעשה בתנאים הבאים:
1. בהתאם להוראות היצרן.
2. במקום ובאופן שאינם מאפשרים זיהום מפני מכרסמים, חרקים, ציפורים, בעלי חיים אחרים, או כל זיהום אחר.
3. באופן אשר יבטיח את בטיחותו ואיכותו.
4. לפי העיקרון שהסחורה הנכנסת ראשונה משווקת ראשונה.
	1. **תיעוד ושמירת מידע ומסמכים**
		1. בעל העסק יתעד וישמור לתקופה של שנה אחת לפחות מיום עריכת המסמכים או מיום קבלתם לבית העסק, תיעוד מלא ושלם הכולל:
5. מוצרי המזון שהוכנסו לעסק - מועד הכנסתם, כמותם, הרכבם, מקורם וכל נתון אחר בקשר אליהם.
6. מוצרי המזון שאוחסנו ושווקו - מועד שיווקם, מספרי האצוות, גודל אריזה, וכמותם.
7. מוצרי המזון שפג תוקפם ושהוחזרו או הושמדו- מועד השמדתם או החזרתם, מספרי האצוות וכמותם.
8. מסמכים באשר לביצוע פעולות ניקיון ותחזוקה בעסק.
	* 1. בעל עסק לאחסון, הובלה וחלוקה של מזון לבעלי חיים לצרכי שיווק יתעד וישמור בנוסף לאמור בסעיף 3.11.1, את תעודות המשלוח של מוצרים ששווקו מבית העסק ובהן מצוינים יעד השיווק, מספר המוצרים, כמותם, מועד השיווק, אופן ההובלה ושם הנהג.
		2. בעל עסק לאחסון מזון לבעלי חיים יוודא כי מיושם בעסק הנהלים הבאים:
9. נוהל תחזוקה, ניקוי וחיטוי לציוד ומתקנים הבאים במגע עם מזון הכוללים גם את תאי האחסון למוצרים שמגיעים בתפזורת ולרצפה וקירות אזורי האחסון למוצרים המגיעים ארוזים. בנוהל זה יפורטו אזורי הניקוי, כל אחד בנפרד, אופן הניקוי והחומרים המשמשים לניקוי ותדירות הניקיון
10. נוהל שמירת דוגמאות שיפרט ויתאר את אופן שמירת הדוגמאות, לפי סעיף 3.9.7, מקום אחסון הדוגמאות וזמן שמירתן.
11. נוהל החזרת מוצרי מזון לבעלי חיים (Recall), בכל מקרה של תקלה בהם.
	1. **צוות העובדים**
		1. בעל העסק ידריך את צוות העובדים בכל תהליכי העבודה בעסק, בהתאם לתפקידים בו, לרבות לעניין תיעוד ושמירת מידע ומסמכים
		2. אין לאכול, לשתות ולעשן בעסק אלא במקומות המיועדים לכך.
		3. על עובדי העסק לשמור על היגיינה במהלך העבודה כדי למנוע פגימה במזון ויצירת תנאים לא סניטריים.
		4. בעל העסק יספק לעובדים את כל אמצעי ההגנה הדרושים למהלך העבודה בעסק, ככל הנדרש ובהתאם לסביבת העבודה לשם שמירה על בטיחות המזון.

**פרק 4 - הרשות הארצית לכבאות והצלה**

**מזון לבעלי חיים: אחסונו, הובלתו או חלוקתו, מכירתו, ששטחו בגודל עד 300 מ"ר ועונה על תנאי מסלול "אישור על יסוד תצהיר" בהתאם לצו רישוי עסקים (עסקים טעוני רישוי) התשע"ג-2013**

**תחילתן של ההוראות במפרט אחיד זה לגבי עסק שביום הפרסום אין לו רישיון, היתר זמני או היתר מזורז הן ביום פרסום ההודעה ברשומות על פרסום מפרט זה. לגבי עסק שביום הפרסום היה לו רישיון או היתר זמני תחילתן תהיה במועד פקיעת תוקף הרישיון או ההיתר הזמני או שלוש שנים מיום הפרסום, לפי המוקדם מביניהם, ואולם לגבי הוראות שלא נדרשו בעבר, בכתב, מן העסק, לפי כל דין:**

1. **תחילתן תהיה 90 ימים ממועד פקיעת תוקף הרישיון או ההיתר הזמני או שלוש שנים מיום הפרסום, לפי המוקדם מביניהם.**
2. **אם נכללה בהן דרישה להתקנת מערכות כיבוי או גילוי אוטומטיות - תחילתה של אותה דרישה תהיה שנה ממועד פקיעת תוקף הרישיון או ההיתר הזמני או שלוש שנים מיום הפרסום, לפי המוקדם מביניהם.**
	1. **הוראות חוק הנוגעות לעניין**
		1. חוק הרשות הארצית לכבאות והצלה, התשע"ב-2012, והתקנות על פיו.
		2. דיני התכנון והבנייה, לרבות חלק ג' לתוספת השנייה לתקנות התכנון והבנייה (בקשה להיתר, תנאיו ואגרות), התש"ל-1970 - בטיחות אש בבניינים.
		3. חוק רישוי עסקים התשכ"ח-1968 (להלן - החוק), והתקנות על פיו.
	2. **הגדרות**
		1. **"סידורי בטיחות אש והצלה**" - לרבות אמצעים המותקנים בנכסים, דרך קבע או באופן ארעי, והמיועדים, בין השאר, לכל אחד מאלה:
3. מניעת דליקות והתפשטותן.
4. כיבוי דליקות, צמצום נזקיהן והקלת פעולות לכיבוי דליקות.
5. מילוט וחילוץ לכודים והקלת פעולות למילוטם ולחילוצם.
6. הצלת חיי אדם ורכוש.
7. דרכי התקשרות.
8. כל צורך הנדרש לביצוע פעולות כיבוי והצלה.
	* 1. **"ציוד כיבוי"** -ציוד, מתקנים וחומרים המשמשים לכיבוי דליקות ומניעתן;
		2. **"תקן ישראלי (ת"י)"** -תקן ישראלי רשמי או תקן ישראלי כמשמעותו בחוק התקנים.
		3. "**גורם מוסמך**" - אחד מאלה:

|  |  |
| --- | --- |
| **נושא** | **גורם מוסמך** |
| תקינות מטפים מיטלטלים | תחזוקאי או מבקר מטפים מורשה בהתאם לתקן ישראלי ת"י 129 חלק 1 מטפים מיטלטלים - תחזוקה |
| תקינות מערכת החשמל ותאורת החירום | בעל רישיון בתוקף לעבודות חשמל לפי חוק החשמל, התשי"ד-1954 ותקנותיו, אשר רשאי לתת אישור כאמור, בהתאם לסוג רישיונו |

* 1. **כללי**
		1. מפרט זה מתייחס לדרישות סידורי בטיחות האש הבסיסיות והחיוניות לצמצום הסכנה לחיים ולרכוש באירוע כבאות והצלה, וביצועו אינו מבטיח מניעת דליקות ונזקיהן. בעל העסק יפעיל את העסק בכל עת, תוך כדי נקיטה והתקנת סידורי בטיחות אש והצלה ההולמים את היקף הפעילות בעסק, רמת הסיכון הנובעת מאופי הפעילות בעסק, מספר השוהים בו, מיקומו, שטחו ולפי כל דין, ולכל הפחות לפי מפרט זה.
		2. אין בדרישות המופיעות במפרט זה כדי לגרוע מהדרישות הקבועות על פי כל דין, לרבות דיני התכנון והבנייה.
		3. מבלי לגרוע מכלליות האמור בסעיפים 4.3.1 ו-4.3.2, אין בהוראות מפרט זה כדי לגרוע מהדרישות הקבועות בדיני התכנון והבנייה לצורך קבלת היתר בנייה או ההוראות לעניין המשך אכלוס הנכס, ובכל מקום שבו יש התייחסות במפרט לדרישות הנוגעות לבטיחות אש בעסק, הן יבואו נוסף לדרישות תקנות אלו.
		4. לא התקיימו בעסק דיני התכנון והבנייה, חובה ליידע על כך את רשות הכבאות, ועשויות לחול לגביו דרישות נוספות בהתאם לקביעת נותן האישור, עד להסדרת עמידתו בהוראות דיני התכנון והבנייה.
		5. הפניות במפרט לתקן ישראלי (ת"י) מחייבות כי תתקיים התאמה מלאה בין מבנה העסק, תכולתו וסידורי בטיחות אש והצלה בו, לבין הדרישות הקבועות בתקן. בעל העסק או מי שמונה מטעמו לעסוק בתחום זה, מחויב להכיר את דרישות התקן ולוודא שתתקיים התאמה מלאה של העסק כנדרש.
		6. הדרישות המופיעות במפרט יקוימו לכל אורך תקופת פעילותו של העסק, ובעל העסק אחראי לכך שלא יתבצעו כל שינויים בעסק העומדים בסתירה להוראות המפרט ולתנאי הרישיון.
		7. תחזוקת סידורי בטיחות אש והצלה:
1. סידורי בטיחות אש והצלה יימצאו במצב תקין בכל עת, ובעל רישיון העסק יוודא את ביצוען של הבדיקות, הטיפולים וכל פעולה אחרת הנדרשת לצורך כך (להלן - תחזוקת אמצעי כיבוי אש והצלה).
2. תחזוקת אמצעי כיבוי אש והצלה תתבצע לפי הוראות התקן הישראלי (ת"י) התקף והוראות היצרן, ואם ניתנו הוראות נוספות על ידי נותן האישור - בהתאם להוראות אלו.
	* 1. תיקון הוראות הנציב שאליהן מפנה מפרט זה, יחול על העסק בהתאם להוראות סעיף 7(ג)(4) לחוק.
	1. **שילוט**
		1. בעסק יותקנו שלטים שבהם נכתב "יציאה" מעל פתחי העסק ובמקומות שבהם כיוון היציאה מהעסק לא נראה באופן ברור.
		2. הכיתוב על השלטים יהיה בגוון לבן על גבי רקע ירוק; גובה האותיות יהיה 15 סנטימטרים לפחות ועוביין יהיה 15 מילימטרים לפחות; המרווח בין האותיות יהיה 1 סנטימטר לפחות.
		3. לשלטים תותקן תאורה מרשת החשמל של הבניין וממקור חשמל עצמאי המבוסס על סוללות נטענות המאפשרות זמן תאורה של 60 דקות. גוף התאורה יתאים לתקן ישראלי ת"י 20, חלק 2.22 מנורות: דרישות מיוחדות - מנורות לתאורת חירום, והוא יופעל בעת הפסקת חשמל או נפילה במתח רשת החשמל.
	2. **תאורת חירום**
		1. בעסק ששטחו 150 מ"ר ומעלה תותקן תאורת חירום.
		2. תאורת החירום תתבסס על גופי תאורה עצמאיים הניזונים מסוללות נטענות או מערכת מרכזית לגיבוי חשמלי מבוקרת טעינה, הכוללת מצבר נטען. גופי תאורת חירום יהיו מוזנים משני מעגלי הזנה נפרדים המוזנים ממערכות נפרדות. גופי תאורת החירום יתאימו לתקן ישראלי ת"י 20, חלק 2.22 מנורות: דרישות מיוחדות - מנורות לתאורת חירום.
	3. **ציוד כיבוי**
		1. בעסק ששטחו עד 200 מ"ר, יותקן גלגלון כיבוי אש עם זרנוק בקוטר "3/4 עם מזנק צמוד, כך שייתן מענה לכיסוי כל שטח העסק. תשתית הצינורות לגלגלון תהיה ממתכת.
		2. בעסק ששטחו מעל 200 מ"ר, תותקנה עמדות כיבוי אש כך שיתנו מענה לכיסוי כל שטח העסק.
		3. כל אחת מעמדות הכיבוי תכיל:
3. ברז כיבוי בקוטר "2.
4. 2 זרנוקים בקוטר "2 באורך 15 מ' כל אחד.
5. מזנק בקוטר "2.
6. גלגלון עם צינור בקוטר "3/4 עם מזנק צמוד.
7. מטפה כיבוי מסוג אבקה יבשה במשקל של 6 ק''ג.

הציוד יאוחסן בארון שמידותיו לא יפחתו מ: גובה 120 ס''מ, רוחב 80 ס''מ, ועומק 30 ס''מ.

 על הארון יותקן שלט פולט אור שבו ייכתב: ''עמדת כיבוי אש''.

* + 1. תשתית הצינורות לברזים הרשומים לעיל תהיה מתכת.
		2. בעסק ששטחו עד 200 מ"ר, יוצב מטפה כיבוי מסוג אבקה יבשה במשקל של 6 ק"ג בקרבת לוח החשמל, וזאת נוסף למטפי הכיבוי שנדרש להציב בעמדת כיבוי (אם נדרש).
		3. בעסק ששטחו מעל 200 מ"ר יוצבו שני מטפי כיבוי מסוג אבקה יבשה במשקל של 6 ק"ג, וזאת נוסף למטפי הכיבוי שנדרש להציב בעמדת כיבוי (אם נדרש). אחד המטפים יוצב בקרבת לוח החשמל.
		4. ציוד הכיבוי יהיה נגיש וזמין ויוחזק במצב תקין בכל עת.
	1. **מערכת החשמל**
		1. מערכת החשמל המותקנת במקום תתוכנן ותבוצע בהתאמה לחוק החשמל התשי"ד-1954 (להלן - חוק החשמל) ותקנותיו.
		2. על גבי לוח חשמל יותקן שלט פולט אור שבו ייכתב "חשמל, לא לכבות במים".
		3. מערכת החשמל תיבדק אחת לחמש שנים.
	2. **אישורים**
		1. בעל העסק ישמור בשטח העסק בכל עת את המסמכים המפורטים להלן, ויציגם או ימסרם לאדם המוסמך לבדוק את עמידת העסק בדרישות לעיל:
1. אישור גורם מוסמך שמטפי הכיבוי הקיימים בעסק נבדקו בהתאם לתקן ישראלי ת"י 129, חלק 1, מטפים מיטלטלים - תחזוקה, ונמצאו תקינים.
2. אישור גורם מוסמך כי מערכת החשמל המותקנת במקום, נבדקה ונמצאה תקינה בהתאם לחוק החשמל ותקנותיו, כולל תאורות החירום המותקנות במקום. על האישור לכלול התייחסות למיקום מפסק חשמל ראשי לשעת חירום (אם קיים), לתקינותו וכן טבלה המפרטת את מיקום לוחות החשמל, מספרם ואת גודל החיבור באמפר של כל לוח.
	1. **נספחים**
		1. את פרסומי הרשות הארצית לכבאות והצלה, כולל תיקיית טפסים אחידים לאישורים, אפשר למצוא באתר הרשות הארצית לכבאות והצלה ולהורידם ממנו.

**פרק 5 - הרשות הארצית לכבאות והצלה**

**מזון לבעלי חיים: אחסונו, הובלתו או חלוקתו, מכירתו**

**תחילתן של ההוראות במפרט אחיד זה לגבי עסק שביום הפרסום אין לו רישיון, היתר זמני או היתר מזורז הן ביום פרסום ההודעה ברשומות על פרסום מפרט זה. לגבי עסק שביום הפרסום היה לו רישיון או היתר זמני תחילתן תהיה במועד פקיעת תוקף הרישיון או ההיתר הזמני או שלוש שנים מיום הפרסום, לפי המוקדם מביניהם, ואולם לגבי הוראות שלא נדרשו בעבר, בכתב, מן העסק, לפי כל דין:**

1. **תחילתן תהיה 90 ימים ממועד פקיעת תוקף הרישיון או ההיתר הזמני או שלוש שנים מיום הפרסום, לפי המוקדם מביניהם.**
2. **אם נכללה בהן דרישה להתקנת מערכות כיבוי או גילוי אוטומטיות - תחילתה של אותה דרישה תהיה שנה ממועד פקיעת תוקף הרישיון או ההיתר הזמני או שלוש שנים מיום הפרסום, לפי המוקדם מביניהם.**
	1. **הוראות חוק הנוגעות לעניין**
		1. חוק הרשות הארצית לכבאות והצלה, התשע"ב-2012, והתקנות על פיו.
		2. דיני התכנון והבנייה, לרבות חלק ג' לתוספת השנייה לתקנות התכנון והבנייה (בקשה להיתר, תנאיו ואגרות), התש"ל-1970 - בטיחות אש בבניינים.
		3. חוק רישוי עסקים התשכ"ח-1968 (להלן - החוק), והתקנות על פיו.
	2. **הגדרות**
		1. **"ברז כיבוי אש"** - ברז לכיבוי אש מתאים לתקן ישראלי ת"י 448 "הידרנט לכיבוי אש" על חלקיו לפי פירוט הקטרים הבאים:
3. "2 על זקף בקוטר "2.
4. 2\*"2 על זקף בקוטר "3.
5. "3 על זקף בקוטר "3.
6. "3 על זקף בקוטר "4.
7. 2\*"3 על זקף בקוטר ".4
8. "4 על זקף בקוטר "6.
9. "3 על זקף בקוטר "6.
	* 1. **"ברז כיבוי אש בתחום הנכס"** - ברז כיבוי אש הממוקם בתחום הנכס מחוץ למבנה אחרי מד המים של הנכס, והמחובר לרשת המים העירונית או למאגר מים ומשאבות.
		2. **"ברז כיבוי אש עירוני"** - ברז כיבוי אש הממוקם מחוץ לתחום הנכס לפני מד המים של הנכס, והמחובר לרשת המים העירונית.
		3. **"ברז כיבוי אש פנימי"** - ברז כיבוי אש הממוקם בתוך תחום הנכס בתוך מבנה, והמחובר לרשת המים העירונית או למאגר מים ומשאבות.
		4. "**גורם מוסמך**" - אחד מאלה:

|  |  |
| --- | --- |
| **נושא** | **גורם מוסמך** |
| אפיון רשת מים | מי שיש לו תו תקן ממכון התקנים לתחזוקת מערכת כיבוי אוטומטית במים, לפי תקן ישראלי ת"י 1928, מערכות לכיבוי אש במים - בקרה, בדיקה ותחזוקה |
| תקינות אמצעי כיבוי במים | מי שהודרך והוסמך על ידי יצרן או ספק גלגלוניםלגלגלונים שהותקנו לאחר 01.06.2013 על פי תקן ישראלי ת"י 2206, חלק 2, גלגלון לכיבוי אש - דרישות תכן, התקנה ותחזוקה |
| תקינות מטפים מיטלטלים | תחזוקאי או מבקר מטפים מורשה בהתאם לתקן ישראלי ת"י 129, חלק 1, מטפים מיטלטלים - תחזוקה |
| תקינות מערכת החשמל ותאורת חירום | בעל רישיון בתוקף לעבודות חשמל לפי חוק החשמל, התשי"ד-1954 ותקנותיו, אשר רשאי לתת אישור כאמור, בהתאם לסוג רישיונו |
| התאמה ותקינות מערכת הגז לתקן ישראלי ת"י 158, מתקנים לגזים פחמימניים מעובים (גפ"מ) | בעל רישיון בתוקף לעבודת גפ"מ לפי תקנות הגז (בטיחות ורישוי) (רישוי העוסקים בעבודות גפ"מ), התשס"ו-2006, אשר רשאי לתת אישור כאמור, בהתאם לסוג רישיונו |
| תחזוקה מערכת גילוי אש בהתאם לתקן ישראלי ת"י 1220, חלק 11 מערכות גילוי אש - תחזוקה | מי שיש לו תו תקן ממכון התקנים לתחזוקת מערכות גילוי אש ועשן לפי תקן ישראלי ת"י 1220, חלק 11 מערכות גילוי אש - תחזוקה |
| סידורי בטיחות אש והצלה בארון חשמל בהתאם לתקן ישראלי ת"י 5210, מערכות לכיבוי-אש בארוסול או תקן ישראלי ת"י 1597, מערכות כיבוי אש אוטומטיות בגז כיבוי | מי שיש לו תו תקן ממכון התקנים לתחזוקת מערכות גילוי אש ועשן לפי תקן ישראלי ת"י 1220, חלק 11 מערכות גילוי אש - תחזוקה |
| תקינות מערכת למסירת הודעת (כריזת חירום) | מי שיש לו תו תקן ממכון התקנים לתחזוקת מערכות גילוי אש ועשן לפי תקן ישראלי ת"י 1220, חלק 11 מערכות גילוי אש - תחזוקה או בעל רישיון בתוקף לעבודות חשמל לפי חוק החשמל, התשי"ד-1954 ותקנותיו, אשר רשאי לתת אישור כאמור, בהתאם לסוג רישיונו |
| תקינות מערכת אוטומטית לכיבוי אש (ספרינקלרים) בהתאם לתקן ישראלי ת"י 1928, מערכות לכיבוי אש במים - בקרה, בדיקה ותחזוקה | מי שיש לו תו תקן מכון התקנים לתחזוקת מערכת כיבוי אוטומטית במים לפי תקן ישראלי ת"י 1928, מערכות לכיבוי אש במים - בקרה, בדיקה ותחזוקה |
| תקינות גנרטור חירום | בעל רישיון בתוקף לעבודות חשמל לפי חוק החשמל, התשי"ד-1954 ותקנותיו, אשר רשאי לתת אישור כאמור, בהתאם לסוג רישיונו |
| תקינות מערכת בישול מסחרית (מנדפים), לרבות ניתוק ממקור אנרגיה בהתאם לתקן ישראלי ת"י 5356, חלק 2, מערכות כיבוי אש: כיבוי אש בכימיקלים רטובים | מתקין מערכת כיבוי לפי תקן ישראלי ת"י 5356, חלק 2 מערכות כיבוי אש - כיבוי אש בכימיקלים רטובים |
| התאמת מערכות בטיחות אש וההצלה להוראת נציב 536 - משטר הפעלות מערכות בטיחות אש - אינטגרציה | 1. מהנדס מורשה או מעבדה מוכרת ובעלת הסמכה לתקן ישראלי ת"י 1220, חלק 3 מערכות גילוי אש: הוראות התקנה ודרישות כלליות.
2. גורם מוסמך לפני הוראת נציב - 536 משטר הפעלות מערכות בטיחות אש - אינטגרציה
 |
| תקינות מערכת שחרור עשן | מהנדס ובלבד שאינו מתכנן המתקן או המערכת |
| תקינות מערכת מיזוג אוויר מרכזית הכוללת תעלות ומדפים בהתאם לתקן ישראלי ת"י 1001, בטיחות אש בבניינים | מהנדס או מורשה מערכות קירור ומיזוג אוויר אשר רשאי לתת אישור כאמור, בהתאם לסוג רישיונו |
| הדרכה בתחום בטיחות אש | הדרכת עובדים תבוצע על ידי מי שמתקיים בו אחד מאלה:1. עבר השתלמות "ממונים לבטיחות אש" והשתלמות "מדריך בטיחות" במוסד שהוכר על ידי משרד הכלכלה או על ידי רשות הכבאות
2. סיים קורס מדריכים מטעם בית הספר הארצי לכבאות והצלה והיה עובד של איגוד ערים או של מחלקה לשירותי כבאות ברשות מקומית או ברשות הארצית לכבאות והצלה לפחות 8 שנים ברציפות
3. עובד רשות כבאות שהוא בוגר קורס מדריכים מטעם בית הספר הארצי לכבאות והצלה או בוגר המכללה הלאומית לכבאות והצלה או שאושר על ידי מפקד המחוז לביצוע הדרכות לגורמי חוץ ומונה לכך בהתאם להוראת השעה שפורסמה על ידי רשות הכבאות אגף ההדרכה ברשות הכבאות וההצלה
4. מהנדס רשום בפנקס המהנדסים במדור בטיחות אש ומניעתה
5. מי שאושר על ידי נציב רשות הכבאות לאחר שהציג מסמכים המעידים על הכשרתו וניסיונו
 |

* + 1. "**גישה למוצא בטוח**" **(Exit Access)** - חלק מדרך מוצא, לרבות פרוזדורים ומעברים, שתחילתו בכל נקודה שהיא בבניין וסופו בכניסה למוצא בטוח או מחוץ לבניין או בדלת יציאה חיצונית.
		2. **"גלאי עשן עצמאי"** - גלאי עם התראה קולית המכיל סוללת גיבוי, המחובר לרשת החשמל ללא רכזת, העומד באחד מהתנאים האלה:
1. מאושר לפי תקן ישראלי ת"י 1220, חלק 5 מערכות גילוי אש - גלאי עשן עצמאיים.
2. מאושר על ידי מעבדת ANSI/UL 217 ארה"ב.
3. מאושר לפי תקן אירופאי.
	* 1. "**גפ"מ**" - גז פחמימני מעובה כמשמעותו בתקן ישראלי ת"י 158, מתקנים לגזים פחמימניים מעובים (גפ"מ).
		2. "**דלת אש**" - כמשמעותה בתקן ישראלי ת"י 1212, דלתות אש - עמידות-אש.
		3. "**דרך מוצא**" **(Means of Egress)** - נתיב יציאה מבניין, הפנוי ממכשולים והכולל אחד או יותר ממרכיבים אלה:
4. גישה למוצא בטוח.
5. יציאה.
6. מוצא בטוח.
	* 1. "**הנדסאי**" - הנדסאי רשום, כמשמעותו בחוק ההנדסאים והטכנאים המוסמכים, התשע"ג-2012, אשר עוסק בתחום ובסוג בדיקות שלגביהם נדרש האישור.
		2. **"חיבור כבאים להסנקת מים", "חיבור כבאים" (Fire Department Connection)** - חיבור צינור מים בקוטר "3 או "4, הכולל שסתום אל חוזר, חיבור מהיר מדגם שטורץ, מכסה ושרשרת.
		3. **"חומר לא דליק"** -כמשמעותו בתקן ישראלי ת"י 755 תגובות בשריפה של חומרי בנייה - שיטות בדיקה וסיווג.
		4. **"חומר ציפוי וגימור"** -חומר המשמש לציפוי, כיסוי או חיפוי, לרבות: טפטים, ציפוי עץ, שטחים, פרקט, תקרות עץ, בד או PVC.
		5. **"חומר מסוכן (חומ"ס)"** - כהגדרתו בחוק החומרים המסוכנים, התשנ"ג-1993.
		6. **"חוק הרשות הארצית לכבאות והצלה"** - חוק הרשות הארצית לכבאות והצלה, התשע"ב-2012.
		7. "**חוק התקנים**" - חוק התקנים, התשי"ג-1953.
		8. **"ידית (מנגנון) בהלה"** -דלת בעלת מנגנון בהלה המקיים את הדרישות המנויות בפרט 3.2.1.21 (ב) לתוספת השנייה לתקנות התכנון והבנייה.
		9. **"יציאה" (Exit Discharge)** -חלק מדרך מוצא שתחילתו בסופה של גישה למוצא בטוח או בסופו של מוצא בטוח וסיומו ברחוב, בין במישרין ובין דרך שטח פתוח.
		10. **"מהנדס"** -מהנדס רשום, כמשמעותו בחוק המהנדסים והאדריכלים, התשי"ח-1958, אשר עוסק בתחום ובסוג בדיקות שלגביהם נדרש האישור.
		11. **"מוצא בטוח" (Exit)** -חלק מדרך מוצא, המופרד משאר חלקי הבניין על ידי אלמנטים עמידי אש ודלתות אש והמוביל אל היציאה או אל מחוץ לבניין.
		12. **"מזענק"** –תותח מים;
		13. **"מעבדה מאושרת"** - מעבדה שאושרה על ידי הממונה על תקינה במשרד הכלכלה והתעשייה.
		14. **"מעבדה מוכרת"** - מעבדה מאושרת ומוסמכת אשר הוכרה על ידי רשות הכבאות ושמה פורסם באתר האינטרנט של רשות הכבאות וההצלה.
		15. **"מעבדה מוסמכת"** - מעבדה שקיבלה אישור הסמכה מאת הרשות הלאומית להסמכת מעבדות, לפי חוק הרשות הלאומית להסמכת מעבדות, התשנ"ז-1997 ורשות הכבאות וההצלה.
		16. **"מערכת גילוי אש"** - מערכת ידנית או אוטומטית לגילוי אש או עשן.
		17. **"מערכת התרעת אש"** - מערכת המתריעה לדיירי הבניין על שינויי חום, עשן או שינוי אחר במערכות המכניות באמצעות מערכת כריזה, צופרים ואמצעי הודעה אחרים ומפעילה מערכות הכלולות במשטר ההפעלה של הבניין.
		18. **"נותן האישור"** - לעניין פרק זה, עובד רשות הכבאות וההצלה, שהוסמך לכך על-ידי השר לביטחון פנים.
		19. **"ציוד כיבוי"** -ציוד, מתקנים וחומרים המשמשים לכיבוי דליקות ומניעתן.
		20. **"סידורי בטיחות אש והצלה"** - לרבות אמצעים המותקנים בנכסים, דרך קבע או באופן ארעי, והמיועדים, בין השאר, לכל אחד מאלה:
7. מניעת דליקות והתפשטותן.
8. כיבוי דליקות, צמצום נזקיהן והקלת פעולות לכיבוי דליקות.
9. מילוט וחילוץ לכודים והקלת פעולות למילוטם ולחילוצם.
10. הצלת חיי אדם ורכוש.
11. דרכי התקשרות.
12. כל צורך הנדרש לביצוע פעולות כיבוי והצלה.
	* 1. "**קומה תת-קרקעית**" - קומה שכל קירותיה או חלקן נמצאים מתחת לפני הקרקע.
		2. "**רשות הכבאות והצלה**" - הרשות הארצית לכבאות והצלה שהוקמה בחוק הרשות הארצית לכבאות והצלה, התשע"ב-2012.
		3. "**תעודת בדיקה**" - תעודת בדיקה בדבר התאמה לתקן שניתנה לפי סעיף 12 לחוק התקנים.
		4. "**תקן ישראלי (ת"י)**" - תקן ישראלי רשמי או תקן ישראלי כמשמעותו בחוק התקנים.
		5. "**תקנות התכנון והבנייה**" - תקנות התכנון והבנייה (בקשה להיתר, תנאיו ואגרות), התש"ל-1970.
		6. **"תעשייה מיוחדת"** - פעילות ברמת סיכון נמוכה (Light Hazard Occupancies) או רמת סיכון רגילה (Ordinary Hazard Occupancies), כמשמעות מונחים אלה בתקן ישראלי ת"י 1596, מערכות מתזים - התקנה שבמסגרתה נעשה שימוש בחומרים מסוכנים.
		7. **"שינוי מהותי"** - שינוי של כל אחד מאלה במבנה:
13. מרחק הליכה.
14. מספר דרכי מוצא.
15. שינוי ייעוד.
	* 1. **"תקן NFPA**" - תקן של האגודה הלאומית האמריקאית להגנה בפני אש.
	1. **מסמכים נוספים**
		1. לבקשת רישיון עסק או להיתר זמני (להלן - בקשה) יצורפו המסמכים המנויים להלן:
16. אפיון רשת המים המזינה את העסק, שייערך בהתאם להוראת נציב 529 - זמינות רשת מים ופריסת ברזי כיבוי - לאחר שנחתם על ידי אחד מאלה:
	* + 1. מהנדס.
			2. אדריכל.
			3. הנדסאי.
			4. גורם מוסמך.

דרישה לאפיון רשת המים תחול רק במקומות שבהם קיימת או נדרשת מערכת מתזים. הדרישה לאפיון רשת המים כאמור לא תחול על עסק שקיים בו מאגר מים עם היתר בנייה כדין ושאושר על ידי מעבדה מוכרת.

1. בכפוף לדרישת רשות הכבאות וההצלה, על בעל העסק להגיש אחד או יותר מהמסמכים הבאים:
2. תוכנית של העסק בקנה מידה 1:100 ובה מפורטים כלל סידורי בטיחות האש והצלה הנדרשים או הקיימים בעסק מסוג זה.
3. העתק מהיתר הבנייה.
4. אישור מהנדס הוועדה המקומית לפי סעיף 8(א)(1)לחוק, לגבי עסק שאינו מקיים את דיני התכנון והבנייה.
	* 1. הדרישות הקבועות בסעיף 5.3.1, לא תחולנה על עסק שאינו מכיל חומרים מסוכנים (חומ"ס) וששטחו הכולל הוא עד 100 מ"ר, והוא מיועד להכיל עד 50 איש.
	1. **רישום ודיווח**
		1. בעל העסק יודיע לרשות הכבאות וההצלה על כוונה לניתוק יזום של מערכות כיבוי אש על ידו, וזאת לכל הפחות 48 שעות לפני מועד הניתוק; לעניין סעיף זה, "מערכת כיבוי אש" היא אחת מהמערכות הבאות, אם מתקיימת לגביה חובת התקנה על-פי דין: גלאים, מתזים, גנרטור, מערכת על-לחץ ושחרור עשן.
		2. בעל העסק יודיע לנותן האישור על כוונה לבצע עבודות בנייה בעסק, לרבות כל שינוי פנימי גם אם אינו טעון היתר, הפוגעות או עשויות לפגוע בסידורי בטיחות האש והצלה בעסק, לכל הפחות שבעה ימים לפני היום שבו יתחילו העבודות. ייתכן שעסק שבו יתבצעו עבודות כמפורט בסעיף זה יידרש לעמוד בדרישות נוספות, בהתאם לקביעת נותן האישור.
	2. **כללי**
		1. מפרט זה מתייחס לדרישות סידורי בטיחות האש והצלה הבסיסיות והחיוניות לצמצום הסכנה לחיים ולרכוש באירוע כבאות והצלה, וביצועו אינו מבטיח מניעת דליקות ונזקיהן. בעל העסק יפעיל את העסק בכל עת, תוך כדי נקיטה והתקנת סידורי בטיחות אש והצלה ההולמים את היקף הפעילות בעסק, רמת הסיכון הנובעת מאופי הפעילות בעסק, מספר השוהים בו, מיקומו, שטחו ולפי כל דין, ולכל הפחות לפי מפרט זה.
		2. אין בדרישות המופיעות במפרט זה כדי לגרוע מהדרישות הקבועות על פי כל דין, לרבות דיני התכנון והבנייה.
		3. מבלי לגרוע מכלליות האמור בסעיף 5.5.1 ו-5.5.2, אין בהוראות מפרט זה כדי לגרוע מהדרישות הקבועות בדיני התכנון והבנייה, לצורך קבלת היתר בנייה או ההוראות לעניין המשך אכלוס הנכס, ובכל מקום שבו יש התייחסות במפרט לדרישות הנוגעות לבטיחות אש בעסק, הן יבואו נוסף לדרישות תקנות אלו.
		4. לא התקיימו בעסק דיני התכנון והבנייה, חובה ליידע על כך את רשות הכבאות, ועשויות לחול לגביו דרישות נוספות בהתאם לקביעת נותן האישור, עד להסדרת עמידה בהוראות דיני התכנון והבנייה.
		5. הפניות במפרט לתקן ישראלי (ת"י) מחייבות כי תתקיים התאמה מלאה בין מבנה העסק, תכולתו וסידורי בטיחות אש והצלה בו לבין הדרישות הקבועות בתקן, ובעל העסק, או מי שמונה מטעמו לעסוק בתחום זה, מחויב להכיר את דרישות התקן, ולוודא כי תתקיים התאמה מלאה של העסק כנדרש.
		6. הדרישות המופיעות במפרט יקוימו לכל אורך תקופת פעילותו של העסק, ובעל העסק אחראי לכך שלא יתבצעו כל שינויים בעסק העומדים בסתירה להוראות המפרט ולתנאי הרישיון.
		7. תחזוקת סידורי בטיחות אש והצלה:
5. סידורי בטיחות אש והצלה יימצאו במצב תקין בכל עת, ובעל רישיון העסק יוודא את ביצוען של הבדיקות, הטיפולים וכל פעולה אחרת הנדרשת לצורך כך (להלן - תחזוקת אמצעי כיבוי אש והצלה).
6. תחזוקת אמצעי כיבוי אש והצלה תתבצע לפי הוראות התקן הישראלי (ת"י) התקף והוראות היצרן, ואם ניתנו הוראות נוספות על ידי נותן האישור - בהתאם להוראות אלו.
	* 1. תיקון הוראות הנציב שאליהן מפנה מפרט זה, יחול על העסק בהתאם להוראות סעיף 7(ג)(4)לחוק.
	1. **דרכי גישה**
		1. דרכי הגישה לעסק תהיינה פנויות מכל מכשול, בכל עת.
	2. **הפרדות ועמידות אש**

דרישות אלה יתקיימו אם נדרשו בתנאים להיתר בנייה או בעקבות שינוי מהותי המחייב את שינוי תנאי ההיתר.

* + 1. בעסק תהיה הפרדת אש ועשן בין שטח המשמש לאחסנה לבין שאר חלקי העסק, וכן בין העסק לשאר חלקי הבניין האחרים. ההפרדה האמורה תבוצע באמצעות:
1. קירות בעלי עמידות אש למשך שעתיים לפחות. הקיר יהיה בנוי מלבנים, בלוקים, בטון או כל חומר אחר שווה ערך בקשיחות, בבליה ובזמן עמידות אש.
2. פתחי הכניסה והיציאה בקירות בעלי עמידות אש ייסגרו באמצעות דלת או חלון בעלי עמידות אש שמשכה 30 דקות לפחות וכשל תחילי, ויציבות שמשכו 90 דקות לפחות ושעומדים בתקן ישראלי ת"י 1212 דלתות-אש - עמידות-אש.
	* 1. חומרי הציפוי והגימור שבהם ייעשה שימוש במבנה או במבנים, לרבות מבנים יבילים המשמשים את העסק, יעמדו בתקן ישראלי תקן ישראלי ת"י 921, תגובות בשריפה של חומרי בנייה. בדיקת אי דליקותם וסיווגם של החומרים תיערך בהתאם לתקן ישראלי ת"י 755, תגובות בשרפה של חומרי בנייה - שיטות בדיקה וסיווג. לעניין סעיף זה - שימוש בחומרי ציפוי וגימור כולל הן שימוש פנימי והן שימוש חיצוני.
	1. **ידית (מנגנון) בהלה**
		1. בדלת המשמשת ליציאה מעסק או מקומה בעסק המיועדים להכיל מעל 100 איש, תותקן ידית (מנגנון) בהלה.
	2. **דרכי מוצא**
		1. פתחי יציאה:
3. בעסק יהיה פתח יציאה אחד ברוחב של 0.9 מ' נטו לפחות. פתחים נוספים יידרשו אם המרחק אל פתח היציאה מכל נקודה בתוך המבנה לאורך מסלול ההליכה ועד אל היציאה עולה על 30 מטר.
4. בעסק מיועד למסחר בשטח מעל 100 מ"ר, רוחב פתח היציאה לא יפחת מ-1.10 מטר נטו. דרישה זו תתקיים אם נדרשה בתנאים להיתר בנייה או בשינוי מהותי שמשנה את תנאי ההיתר.
5. בעסק המיועד להכיל למעלה מ-50 איש, כיוון הפתיחה של הדלתות בפתחי היציאה יהיה כלפי כיוון המילוט.
6. בעסק המיועד לאחסון חומרים מסוכנים, לייצורם או לשימוש בהם וגודלו עולה על 20 מ"ר יהיו לפחות שני פתחי יציאה ברוחב של 0.9 מ' נטו לפחות כל אחד, וכיוון הפתיחה של הדלתות יהיה כלפי כיוון המילוט.
	* 1. דרכי המוצא, לרבות פתחי היציאה יהיו פנויים מכל מכשול בכל עת.
		2. הותקן מנעול על דלת בדרך המוצא, יהיה ניתן לפתוח את הדלת מכיוון המילוט בלא מפתח נשלף.
	1. **שילוט**
		1. בדרכי המוצא בעסק יותקן שילוט וסימון, כמפורט בסימן י"ח לפרק ב' לתוספת השנייה לתקנות התכנון והבנייה.
		2. בעסק יותקנו שלטים פולטי אור כמפורט מטה:
7. "חשמל, לא לכבות במים" - על גבי לוחות חשמל.
8. "מפסק זרם ראשי" - סמוך למפסק במקום בולט ונגיש.
9. "עמדת כיבוי אש".
10. "ברז שריפה" - סמוך לברז.
11. "ברז הסנקה לעמדות" - סמוך לברז.
12. "ברז הסנקה למתזים" - סמוך לברז.
13. "אין להשתמש במעלית בזמן שריפה" - סמוך למעלית.
14. "חדר שירות" (בהתאם לשימוש החדר הסקה/דוודים/מיזוג/אשפה וכו').

בשלטים פולטי אור בסעיף זה הכיתוב יהיה על השלט בגוון אדום על רקע צהוב, גובה כתיב האותיות יהיה 3 ס"מ לפחות ועוביין יהיה 7 מ"מ לפחות. השלט ימוקם בסמוך למתקן בגובה 1.5 מ' לפחות מגובה הרצפה.

* + 1. חומרים מסוכנים ישולטו ויסומנו.
	1. **תאורת חירום**
		1. בעסק תותקן תאורת חירום שתתחיל לפעול ותאיר את דרכי המוצא במקרה של כשל באספקת החשמל או נפילה במתח החשמל.
		2. תאורת החירום תותקן במעברים המשרתים יותר מ-6 אנשים או שאורכם עולה על 15 מטרים, בפרוזדורים ובחדרי מדרגות, לאורך דרך המוצא ולאורך מעברי מילוט, כולל מעברי מילוט אחוריים, בשטח העסק.
		3. תאורת החירום תתבסס על גופי תאורה עצמאיים הניזונים מסוללות נטענות או ממערכת מרכזית לגיבוי חשמלי מבוקרת טעינה, הכוללת מצבר נטען. גופי תאורת חירום יהיו מוזנים משני מעגלי הזנה נפרדים המוזנים ממערכות נפרדות.
		4. גופי תאורת החירום יתאימו לתקן ישראלי תקן ישראלי ת"י 20 חלק 2.22 מנורות: דרישות מיוחדות - מנורות לתאורת חירום.
	2. **אספקת מים (הכוללת ברזי כיבוי)**
		1. בעל העסק ינקוט בכל האמצעים הדרושים, כדי שאספקת המים תהא בכמות ובלחץ הדרושים לשם פעולתו התקינה של כל ציוד הכיבוי שיש להתקינו בעסק.
		2. בעסק ששטחו הכולל מעל 800 מ"ר, יותקנו ברזי כיבוי אש בתחום הנכס בקוטר של "3 על זקף בקוטר של "4, בהתאם לתקן ישראלי ת"י 448, הידרנט לכיבוי אש חלק 1 וחלק 3. ברז כיבוי אש יהיה ליד המבנה. לעניין זה ברז כיבוי אש עירוני במרחק של עד 120 מ' מהמבנה יחשב לצורך העניין ברז מן המניין.
		3. לאזור אחסנה חיצונית, ספיקת המים תהיה בכמות הזהה לצריכה הכוללת (ברזי כיבוי אש בתחום הנכס ופנימיים + מערכת מתזים) אשר תוכננה למבנה. בתכנון יש להתייחס לכך שבכל עת הצריכה שנקבעה למערכת המתזים לא תפגע.
		4. במבנה בעל 3 קומות ומעלה, יותקן חיבור כבאים להסנקת מים לברזי הכיבוי המותקנים בעסק. ברז ההסנקה יוצב מחוץ לעסק במרחק שלא יעלה על 6 מטרים מקצה העסק. דרישה זו תתקיים אם נדרשה בתנאים להיתר בנייה או בעקבות שינוי מהותי המחייב שינוי בתנאי ההיתר.
	3. **ציוד כיבוי**
		1. בעסק ששטחו המבונה עד 200 מ"ר, יותקן גלגלון כיבוי אש עם זרנוק בקוטר "3/4 עם מזנק צמוד כך שייתן מענה לכיסוי כל שטח העסק. תשתית הצינורות לגלגלון תהיה ממתכת. אם קיימת הפרדת אש ועשן בין חלקי העסק, יש להתקין ציוד כאמור בכל אחד מחלקיו.
		2. בעסק ששטחו מעל 200 מ"ר, תותקנה עמדות כיבוי אש כך שיתנו מענה לכיסוי כל שטח העסק.
		3. כל אחת מעמדות הכיבוי תכיל:
1. ברז כיבוי בקוטר "2.
2. 2 זרנוקים בקוטר "2 באורך 15 מ' כל אחד.
3. מזנק בקוטר "2.
4. גלגלון עם צינור בקוטר "3/4 עם מזנק צמוד.
5. מטפה אבקה במשקל של 6 ק''ג.

הציוד יאוחסן בארון שמידותיו לא יפחתו מ: גובה 120 ס''מ, רוחב 80 ס''מ, ועומק 30 ס''מ.

 על הארון ייכתב: ''עמדת כיבוי אש''.

* + 1. תשתית הצינורות לברזים הרשומים לעיל תהיה מתכת.
		2. בעסק יוצבו מטפי כיבוי מסוג אבקה יבשה בגודל של 6 ק''ג. מספר המטפים יתאים לתקן ישראלי ת"י 129, חלק 2, מטפים מיטלטלים: התאמה, התקנה וסימון. בדיקת המטפים ותחזוקתם תיעשה לפי האמור בתקן ישראלי ת"י 129, חלק 1, מטפים מיטלטלים - תחזוקה.
		3. ציוד הכיבוי יהיה נגיש וזמין ויוחזק במצב תקין, בכל עת.
		4. בעסק שבו קיימת אחסנה חיצונית, נותן האישור יהיה רשאי להורות לבעל העסק לנקוט, להתקין או להציב בעסק סידורי בטיחות אש והצלה נוספים, כגון מזענקים, מערכות קצף כיבוי, אבקות וחומרי כיבוי, מערכות שאיבה, אגירה ו/או הסנקת מים ניידות או נייחות, בהתאם למסקנות סקר סיכונים שנדרש ואושר על ידי נותן האישור.
		5. בעסק שבו קיימת אחסנה חיצונית, נותן האישור יורה על סוג סידורי בטיחות האש וההצלה הנוספים, מיקומם ופריסתם, מספרם, מאפייניהם וכיוצא באלה.
	1. **מערכת מתזים**
		1. במקומות המפורטים להלן תתוכנן ותותקן מערכת כיבוי אש אוטומטית במים, על פי תקן ישראלי ת"י 1596, מערכות מתזים - התקנה (להלן - מערכת מתזים):
1. בשטח אחסנה ששטחו עולה על 200 מ"ר.
2. בשטח אחסנה שנמצא במבנה אשר נדרש להתקין בו מערכת מתזים על פי כל דין.
3. בשטח המשמש לאחסנה בסיכון גבוה או אחסנת חומרים מסוכנים (חומ"ס) - בהתאם למסקנות סקר סיכונים שנדרש ואושר על ידי נותן האישור.
4. במבנה או בעסק המיועד למסחר ששטחו גדול מ-1000 מ"ר - בכל שטח המבנה או העסק.
5. על אף האמור בסעיף 5.14.1.(4), אם העסק המיועד למסחר נמצא מתחת לבניין מגורים (מבנה מעורב מסחר + מגורים) או בשדרת חנויות, וקיימת הפרדת אש ועשן בינו לבין העסקים הסמוכים אליו באמצעות קירות בעלי עמידות אש למשך 60 דקות לפחות ושטחו גדול מ-500 מ"ר - יש להתקין את מערכת המתזים בשטח העסק בלבד.
6. בקומה תת-קרקעית המיועדת למסחר או לאחסנה ששטחה הכולל גדול מ-140 מ"ר.
	* 1. על אף האמור בתקן ישראלי ת"י 1596 מערכות מתזים - התקנה, ניתן לחבר את מערכת המתזים המיועדת לשטח האחסנה לרשת המים המוניציפאלית בהתקיים כל אלה:
7. שטח אחסנה אשר שטחו מ-200 עד 750 מ"ר.
8. סוג ואופי האחסנה עונים לרמת סיכון נמוכה או רגילה.
9. גובה האחסנה אינו עולה על 3.70 מ'.
10. שטח אחסנה נמצא בקומת קרקע.
	* 1. סעיף 5.14.2, לא יחול בשטח אחסנה אשר נמצא או מהווה חלק ממבנה שבו קיימת מערכת מתזים.
		2. מערכת המתזים תתוכנן ותותקן לפי האמור בתקן ישראלי ת"י 1596, מערכות מתזים - התקנה, ובשטח המשמש לאחסנה בסיכון גבוה או אחסנת חומרים מסוכנים - גם בהתאם למסקנות סקר סיכונים שנדרש ואושר על ידי נותן האישור.
		3. אם אין הפרדות אש בין יעודים או שימושים שונים, תתוכנן ותותקן בחלקים אלה מערכת מתזים בהתאם לרמת הסיכון המחמירה ביותר.
		4. לנותן האישור יוגשו האישורים הבאים:
11. אישור מעבדה מוכרת והעתק הצהרת מהנדס על התאמת התכנון של מערכת המתזים לתקן ישראלי ת"י 1596 מערכות מתזים - התקנה.
12. אישור מעבדה מוכרת על התקנת המערכת והתאמתה לתקן ישראלי ת"י 1596, מערכות מתזים - התקנה.
	* 1. מערכת המתזים תתאים בכל עת לסיווג המבנה, לייעודו, למיקומו, לשטחו, לשימוש בו ולדרגת סיכון האש של חלקיו (כגון אזור אחסנה, אזור משרדים, אזור מכירות וכו').
		2. מערכת המתזים תתוחזק במצב תקין, בכל עת.
		3. בדיקת מערכת המתזים תיעשה על פי תקן ישראלי תקן ישראלי ת"י 1928, מערכות לכיבוי אש במים - בקרה, בדיקה ותחזוקה. העתק מתעודת הבדיקה בצירוף מפרט הבדיקה יוגש לנותן האישור.
	1. **מערכת גילוי אש ועשן**
		1. במקומות המפורטים להלן תותקן מערכת גילוי אש ועשן על פי תקן ישראלי ת"י 1220, חלק 3 מערכות גילוי אש - הוראות התקנה ודרישות כלליות:
		2. בשטח אחסנה המשמש לאחסון ברמת סיכון נמוכה או רגילה שטחו מ-50 מ"ר עד 200 מ"ר.
		3. בקומה תת-קרקעית המיועדת לאחסנה ששטחה הכולל עד-140 מ"ר.
		4. בקומה תת-קרקעית המיועדת לאחסנה ששטחה הכולל מעל 140 מ"ר - התקנת צופרי אזעקה אור-קוליים (נצנצים) בלבד.
		5. בשטח המשמש לאחסנה בסיכון גבוהה או אחסנת חומרים מסוכנים (חומ"ס) - בהתאם למסקנות סקר סיכונים שנדרש ואושר על ידי נותן האישור.
		6. במבנה או בעסק מיועד למסחר ששטחו מ-300 מ"ר ועד 1000 מ"ר.
		7. במבנה או בעסק מיועד למסחר ששטחו מעל 1000 מ"ר ועד 3,000 מ"ר - בכל השטחים הציבוריים, ובשטח העסק מיועד למסחר - התקנת צופרים ונצנצים בלבד.
		8. במבנה או בעסק מיועד למסחר ששטחו מעל 3,000 מ"ר.
		9. על אף האמור בסעיף 5.15.1.(1), אין חובה להתקין מערכת גילוי אש ועשן בשטח המשמש לאחסון ברמת סיכון נמוכה או רגילה ששטחו עד 200 מ"ר אשר מותקנת בו מערכת מתזים.
		10. במבנה יביל לפי תקן ישראלי ת"י 931, עמידות אש של אלמנטי בניין - שיטות בדיקה יש להתקין גלאי עצמאי על פי תקן ישראלי ת"י 1220, חלק 5, מערכות גילוי אש - גלאי עשן עצמאיים.
		11. מערכת גילוי אש ועשן, לרבות הגלאים העצמאיים, תתוחזק במצב תקין, בכל עת.
		12. בדיקת מערכת גילוי האש והעשן תיעשה על פי תקן ישראלי ת"י 1220, חלק 11, מערכות גילוי אש - תחזוקה. העתק מתעודת הבדיקה, שתיערך לפי נספח ג' לתקן הנ"ל, יוגש לנותן האישור.
	2. **מערכת החשמל**
		1. בלוחות חשמל הממוקמים בעסק תותקנה המערכות הבאות:
13. לוח חשמל בעל זרם של 63 אמפר - אם נדרש להתקין בעסק מערכת גילוי אש ועשן, יותקן גלאי עשן גם בלוח החשמל.
14. לוח חשמל בעל זרם של 80 אמפר - אם נדרש להתקין בעסק מערכת גילוי אש ועשן, יותקנו גלאי עשן גם בלוח החשמל ומערכת ניתוק לוח חשמל ממקור ההזנה.
15. לוח חשמל בעל זרם של 100 אמפר ומעלה - תותקן מערכת גילוי אש או עשן הכוללת גלאים, מערכת כיבוי אוטומטית יבשה ומערכת ניתוק לוח החשמל ממקור ההזנה.
16. על אף האמור בסעיף 5.16.1.(3), אין חובה להתקין מערכת כיבוי אוטומטית בלוח חשמל בעל זרם של 100 אמפר ומעלה המקיים את כל הדרישות הבאות:
	1. הוא עומד בתקן ישראלי ת"י 61439, לוחות מיתוג ובקרה למתח נמוך.
	2. מותקן בו גלאי עשן.
	3. מותקנת בו מערכת ניתוק לוח חשמל ממקור הזנה.
	4. הוא נמצא באזור כיסוי של מערכת כיבוי אוטומטית.
		1. מערכת גילוי האש או העשן המותקנת בלוח החשמל, תותקן על פי תקן ישראלי ת"י 1220, חלק 3, מערכות גילוי אש - הוראות התקנה ודרישות כלליות.
		2. מערכת הכיבוי האוטומטית היבשה המותקנת בלוח החשמל, תותקן על פי תקן ישראלי ת"י 5210, מערכות לכיבוי-אש בארוסול או תקן ישראלי ת"י 1597 מערכות כיבוי אש אוטומטיות בגז כיבוי, בהתאם לסוג המערכת המותקנת.
		3. במבנה ששטחו עולה על 500 מ"ר, יותקן מפסק חשמל חירום במקום בולט ונגיש אשר במקרה חירום ינתק את זרם החשמל לכל המבנה.
		4. מערכת גילוי אש ועשן המותקנת בלוח החשמל תתוחזק במצב תקין, בכל עת.
		5. מתקני החשמל בעסק יבדקו באופן תקופתי ועל פי כל דין.
	5. **מערכת שליטה בעשן**

דרישה זו תתקיים אם נדרשה בתנאים להיתר בנייה או בעקבות שינוי מהותי המחייב שינוי בתנאי ההיתר.

* + 1. בעסק ששטחו עולה על 500 מ"ר ובחלקי המבנה אחרים (כגון מחסנים, חדרים טכניים וכו'), יהיו סידורי שליטה בעשן בהתאם לקבוע בפרק ה', ובפרט 3.5.2.1 פרק ג' לתוספת השנייה לתקנות התכנון והבנייה.
		2. מערכת השליטה בעשן תתוחזק במצב תקין, בכל עת.
	1. **מערכת מיזוג אוויר**

דרישה זו תתקיים אם נדרשה בתנאים להיתר בנייה או בעקבות שינוי מהותי המחייב שינוי בתנאי ההיתר.

* + 1. מערכת מיזוג האוויר המותקנת בעסק תענה לנדרש בתקן ישראלי ת"י 1001, בטיחות אש בבניינים. דרישה זאת נדרשת כאשר מותקנת מערכת מיזוג אוויר מרכזית הכוללת תעלות ומדפי אש.
		2. **מערכת למסירת הודעות (כריזת חירום)**

דרישה זו תתקיים אם נדרשה בתנאים להיתר בנייה או בעקבות שינוי מהותי המחייב שינוי בתנאי ההיתר.

* + 1. בעסק ששטחו הכולל מעל 1000מ"ר תותקן מערכת מסירת הודעות (כריזת חירום).
		2. מערכת מסירת ההודעות (כריזת חירום) תתוחזק במצב תקין, בכל עת.
	1. **מקור מתח חלופי**
		1. בעסק אשר נדרש להתקין בו משאבות מים לכיבוי אש או מפוחי יניקת עשן לפי מפרט זה או על פי כל דין, יותקן מקור מתח חלופי אשר יהיה בכוחו לספק גם זרם חשמל בשעת חירום להפעלתם.
		2. מקור מתח חלופי יתוחזק במצב תקין, בכל עת.
	2. **הדרכה ותרגול**
		1. בעסק ששטחו עולה על 10,000 מ"ר, נותן האישור יהיה רשאי להורות לבעל העסק לקיים לעובדיו הדרכה ותרגול בתחום בטיחות האש.
		2. נותן האישור יורה על תדירות והיקף פעולות ההדרכה והתרגול, נושאי ההדרכה והתרגול והכשירות, ההכשרה וההסמכה של המדריכים.
		3. **לוח פיקוד כבאים**

דרישה זו תתקיים, אם נדרשה בתנאים להיתר בנייה או בעקבות שינוי מהותי המחייב שינוי בתנאי ההיתר.

* + 1. בעסק שנדרש על פי דין להתקין מערכות מתזים, גלאים וניהול עשן או מערכות נוספות שנקבעו לעניין זה על-ידי נותן האישור, יותקן לוח פיקוד כבאים הכולל את הרכיבים או המערכות הבאות, אם הם קיימים או נדרשים על פי דין:
		2. לוח בקרה ושליטה במערכות הגילוי והכיבוי האוטומטיות:
1. מערכת הכיבוי האוטומטית תספק התרעה קולית על כל פגם במערכת הבקרה בהתאם לתקן ישראלי ת"י 1220, חלק 3, מערכות גילוי אש - הוראות התקנה ודרישות כלליות.
2. רכיבים מבוקרים יכללו לפחות:
	* + 1. ברז שליטה.
			2. אספקת חשמל או דלק למשאבת מים של מערכת המתזים.
			3. נתוני מצב פעולה של משאבת המים (דומם/פועל).
			4. התראה קולית וחזותית תתקבל ברכזת גילוי אש. אם קיימת עמדת בקרה מאוישת, ההתראה תתקבל גם בעמדה זו.
			5. דיווח להפעלת מערכות כיבוי בלוחות חשמל/מנדפים.
3. עמדת הפעלת כריזת חירום ואזעקה.
4. לוח הפעלת מפוחים לשחרור עשן יכלול מתג בורר תלת-מצבי להפעלת מערכות שליטה בעשן, מתג בורר תלת-מצבי לשליטה במערכת על לחץ ומתג שליטה בפתחי שחרור עשן אוטומטיים.
5. לוח פיקוד לחשמל.
6. לוח פיקוד לגנרטור חירום אשר יכלול גם נוריות חיווי המורות על מצב הגנרטור: מצב מפסק אוטומטי סגור, תקלה בגנרטור, מצב מד סולר, מצב כמות שמן ומצב טעינה מצבר הגנרטור.
7. לוח שליטה ובקרה על מעליות הבניין.
8. תיק חירום של הבניין הכולל את תוכניות הבניין ואת תוכנית בטיחות אש.
	1. **משטר הפעלות מערכות בטיחות אש - אינטגרציה**
		1. בדיקת משטר הפעלות (אינטגרציה) תידרש, אם מערכת גילוי אש או מערכת התרעת אש או מערכת כיבוי אש אוטומטית נדרשת לפיקוד או לבקרה על מערכות מתוך לפחות שתי קבוצות המערכות המפורטות להלן:
		2. התראות, התרעות ודיווחים.
		3. מערכות שליטה בעשן.
		4. הפרדות אש ועשן.
		5. שליטה במערכות.
		6. הבדיקה תיערך בהתאם להוראה נציב 536 - משטר הפעלות מערכות בטיחות אש -אינטגרציה, ואישור על ביצועה יועבר לנותן האישור. אם קיימת מערכת שחרור עשן מאולצת, יצורף לאישור גם טבלת משטר בדיקה.
	2. **מערכת הגפ"מ**
		1. מערכת הגפ"מ המשמשת את העסק תהיה בהתאם לתקן ישראלי ת"י 158, מתקנים לגזים פחמימניים מעובים (גפ"מ).
		2. מערכת הגפ"מ, המכשירים והאביזרים לצריכת גפ"מ והמנדפים הקיימים בעסק, יתוחזקו במצב תקין, בכל עת.
	3. **תיק הגנה מאש ומפעל**
		1. בעל עסק, ששטחו הכולל עולה על 2,000 מ"ר, יגיש לנותן האישור אחד מאלה:
9. תיק הגנה מאש עבור כל שטח העסק והמבנים הקיימים בו, אשר יוכן על-פי הוראת נציב 503 - הכנת תיק הגנה מאש בהתאמות הנדרשות (להלן - "תיק הגנה מאש").
10. עותק "תיק מפעל" שהוכן בהתאם לתקנה 4 לתקנות רישוי עסקים (מפעלים מסוכנים), התשנ"ג-1993 (להלן - "תיק מפעל").
	* 1. בעל עסק ששטחו הכולל הוא עד 2,000 מ"ר ונדרש להכין על-פי דין "תיק מפעל", יגיש לנותן האישור עותק של "תיק המפעל".
		2. בעל העסק ישמור על תיק הגנה מאש או תיק המפעל לפי העניין, מעודכן בכל עת.
		3. בעל העסק יגיש לנותן האישור תיק הגנה מאש או תיק מפעל לפי העניין, מעודכן לפחות אחת לשנה קלנדרית.
		4. בעל העסק יעדכן את תיק הגנה מאש או תיק המפעל לפי העניין, בשינויים בעסק שיש בהם כדי להוסיף או לגרוע מוקדי סיכון, או שינוי בפרטי בעלי התפקידים או דרכי ההתקשרות לצורך דיווח או תקשורת בעת אירוע, וזאת בתוך 14 יום ממועד השינוי.
	1. **אחסנה חיצונית**
		1. נותן האישור יהיה רשאי לקבוע לבעל העסק הוראות בעניינים הנוגעים לאחסנה חיצונית, לרבות גובה האחסנה, היקף האחסנה, שטח האחסנה, רוחב האחסנה, סוג החומרים המאוחסנים, דרכי גישה לשטח האחסנה, סימון ושילוט, סידורי בטיחות אש והצלה שיש להתקין במקום וכיוצא באלה - והכל בהתאם למסקנות סקר סיכונים שנדרש ואושר על יד נותן האישור.
	2. **מתקן פוטו-וולטאי**
		1. נותן האישור יהיה רשאי לקבוע לבעל העסק הוראות בעניינים הנוגעים למערכת לייצור חשמל הממירה ישירות אנרגיה סולרית לאנרגיה חשמלית (מתקן פוטו-וולטאי) המותקנת בשטח העסק, לרבות סימון ושילוט, סידורי בטיחות אש והצלה שיש להתקין במתקן ובסביבתו והמצאת מסמכים ואישורים על עמידת המתקן בדרישות כל דין.
	3. **אישורים**
		1. בכל מקום שבו צוין במסמך תנאים זה כי יש להעביר מסמכים, אישורים, דיווחים וכיו"ב לנותן האישור, יועבר המידע הנדרש למדור הגנה מאש בתחנה האזורית שבשטח אחריותה ממוקם העסק, לפי רשימת הכתובת והטלפונים המופיעה באתר האינטרנט של הרשות הארצית לכבאות והצלה או לגורם אחר שפרטיו ימסרו לבעל העסק.
		2. על פי דרישת נותן האישור, אם לא נעשה בעסק שינוי מהותי, ימציא בעל העסק מסמכים הכוללים אישורים ותעודות בדיקת תחזוקה על תקינות ציוד הכיבוי, ובכלל זה:
11. אישור כי עמדות כיבוי האש תקינות ושמישות. גלגלון שהותקן לאחר 01.06.2013 נבדק בהתאם לתקן ישראלי ת"י 2206, חלק 2 גלגלון לכיבוי אש - דרישות תכן, התקנה ותחזוקה.
12. אישור גורם מוסמך כי מטפי הכיבוי הקיימים בעסק נבדקו בהתאם לתקן ישראלי ת"י 129, חלק 1, מטפים מיטלטלים - תחזוקה, ונמצאו תקינים.
13. אישור כי מערכת החשמל המותקנת במקום נבדקה ונמצאה תקינה בהתאמה לחוק החשמל התשי"ד-1954 (להלן - חוק החשמל) ותקנותיו, כולל תאורות החירום המותקנות במקום. על האישור לכלול התייחסות למיקום מפסק חשמל ראשי לשעת חירום ולתקינותו, התייחסות למתקן פוטו-וולטאי (אם קיים), וכן טבלה המפרטת את מיקום לוחות החשמל, מספרם ואת גודל החיבור באמפר של כל לוח. את האישור יינתן על-ידי בעל רישיון בתוקף לעבודות חשמל לפי חוק החשמל, אשר רשאי לתת אישור כאמור, בהתאם לסוג רישיונו.
14. אישור על בדיקת התאמתה ותקינותה של מערכת הגז לתקן ישראלי ת"י 158, מתקנים לגזים פחמימניים מעובים (גפ"מ). את האישור יינתן על ידי בעל רישיון בתוקף לעבודת גפ"מ לפי תקנות הגז (בטיחות ורישוי) (רישוי העוסקים בעבודות גפ"מ), התשס"ו-2006, אשר רשאי לתת אישור כאמור, בהתאם לסוג רישיונו.
15. אישור גורם מוסמך המעיד על תקינות המערכת האוטומטית לגילוי אש. האישור יוגש על טופס לפי נספח ג' לתקן ישראלי ת"י 1220, חלק 11, מערכות גילוי אש - תחזוקה.
16. אישור גורם מוסמך המעיד שמערכת הכיבוי המותקנת בארון החשמל נבדקה ונמצאה תקינה בהתאמה מלאה לתקן ישראלי ת"י 5210, מערכות לכיבוי-אש בארוסול, או תקן ישראלי ת"י 1597, מערכות כיבוי אש אוטומטיות בגז כיבוי, בהתאם לסוג המערכת המותקנת.
17. אישור גורם מוסמך כי מערכת למסירת הודעות (כריזת חירום) המותקנת במקום נבדקה ונמצאה תקינה בהתאמה לתקן ישראלי ת"י 1220, חלק 3 או תקן 72-NFPA או מפרט משטרת ישראל 160.1, 160, וזאת בהתאם לשיטת ההתקנה של המערכת. באישור יפורט את סוג התקן או המפרט שעל פיו נעשתה הבדיקה.
18. אישור גורם מוסמך כי המערכת האוטומטית לכיבוי אש (ספרינקלרים) נבדקה ונמצאה תקינה בהתאמה מלאה לתקן ישראלי ת"י 1928, מערכות לכיבוי אש במים - בקרה, בדיקה ותחזוקה. על האישור לכלול את מפרט הבדיקה.
19. אישור כי גנרטור החירום נבדק ונמצא תקין. את האישור יינתן על-ידי בעל רישיון בתוקף לעבודות חשמל לפי חוק החשמל, אשר רשאי לתת אישור כאמור, בהתאם לסוג רישיונו.
20. אישור גורם מוסמך כי מערכות בטיחות האש וההצלה תואמות את דרישות הוראה נציב 536, משטר הפעלות מערכות בטיחות אש-אינטגרציה. אם קיימת מערכת שחרור עשן מאולצת, יצורף לאישור גם טבלת משטר בדיקה ופירוט סוג המערכת.
21. אישור גורם מוסמך כי מערכת שחרור העשן נבדקה ונמצאה תקינה. באישור יפורט סוג המערכת שנבדקה.
22. אישור גורם מוסמך כי מערכת מיזוג האוויר המותקנת בעסק נבדקה ונמצאה תקינה בהתאם לדרישות תקן ישראלי ת"י 1001, בטיחות אש בבניינים.
23. אישור על ניקוי ארובות ומנדפים בהתאם לתקן ישראלי ת"י 1001, חלק 6, בטיחות אש בבניינים - בקרת אוורור והגנה מפני אש במערכות בישול מסחריות (אם קיימים ארובות ומנדפים).
24. אישור גורם מוסמך כי מערכת הכיבוי במערכת בישול מסחרית ("מנדפים"), לרבות ניתוק ממקור אנרגיה, נבדקה ונמצאה תקינה בהתאם לתקן ישראלי ת"י 5356, חלק 2, מערכות כיבוי אש: כיבוי אש בכימיקלים רטובים (אם קיימים מנדפים).
25. הצהרת בעל העסק כי האחסנה (סוג אחסנה/גובה אחסנה/אופי אחסנה) עונה להגדרת הסיכון אשר על פיו תוכנן המבנה.
	* 1. התקנה של סידורי בטיחות אש והצלה ואמצעי כיבוי או שינוי מהותי בהם, ובכלל זה של אלה המפורטים להלן, מחייבים את העסק בהמצאת אישורים, כדלקמן:
26. אישור מעבדה מוכרת או מהנדס חשמל מטעם הקבלן או יועץ חשמל שהתמנה כעורך משנה לבקשה להיתר בנייה לגלאי עצמאי, אשר מעיד על התאמה לתקן ישראלי ת"י 1220, חלק 5, מערכות גילוי אש - גלאי עשן עצמאיים.
27. אישור מעבדה מוכרת כי מערכת גילוי אש ועשן תוכננה והותקנה בהתאם לתקן ישראלי ת"י 1220, חלק 3, מערכות גילוי אש - הוראות התקנה ודרישות כלליות. בהתקנה עד 10 גלאים אש ועשן כאמור, אישור יכול שיינתן ע"י חברה בתו תקן לתחזוקת מערכות גילוי אש ועשן, לפי תקן ישראלי ת"י 1220, חלק 11, מערכות גילוי אש - תחזוקה.
28. אישור מעבדה מוכרת כי מערכת כיבוי אש במים תוכננה והותקנה בהתאם לתקן ישראלי ת"י 1596, מערכות מתזים - התקנה, בהתקנה עד 10 מתזים כאמור, אישור יכול שיינתן ע"י חברה בתו תקן לתחזוקת מערכות כיבוי אש במים, לפי תקן ישראלי ת"י 1928, מערכות לכיבוי אש במים - בקרה, בדיקה ותחזוקה.
29. אישור מעבדה מוכרת כי מערכת כיבוי אש בגז תוכננה והותקנה בהתאם לתקן ישראלי ת"י 1597, מערכות כיבוי אש אוטומטיות בגז כיבוי.
30. אישור מעבדה מוכרת כי מערכת כיבוי בארוסול תוכננה והותקנה בהתאמה לתקן ישראלי ת"י 5210, מערכות לכיבוי-אש בארוסול.
31. אישור מעבדה מוכרת כי מערכת כיבוי אש בכימיקלים רטובים תוכננה והותקנה בהתאמה לתקן ישראלי ת"י 5356, חלק 2, מערכות כיבוי אש - כיבוי אש בכימיקלים רטובים.
32. אישור מעבדה מוכרת כי מערכת מיזוג אוויר (מובילי אוויר) תוכננה והותקנה על פי תקן ישראלי ת"י 1001, חלק 1.1, בטיחות אש בבניינים - מערכות מיזוג אוויר ואוורור - יחול במקרים הבאים:
33. המבנה בעל יותר מקומה אחת ובו פירי אוורור חוצים בין הקומות.
34. קיימים מדפים ודמפרים אשר נועדו לבצע הפרדת אש בין עסקים סמוכים ושימושים שונים.
35. אישור מעבדה מוכרת כי מנדפים בישול/טיגון תוכננו והותקנו בהתאמה לתקן ישראלי ת"י 1001, חלק 6, אש בבניינים - בקרת אוורור והגנה מפני אש במערכות בישול מסחריות.
36. אישור המעיד על בדיקת אינטגרציה בין מערכות בטיחות אש כנדרש בהוראת נציב 536, וכי הבדיקה נמצאת תקינה. את האישור יינתן על ידי מהנדס מורשה או מעבדה מוכרת ובעלת הסמכה לתקן ישראלי ת"י 1220, חלק 3, מערכות גילוי אש - הוראות התקנה ודרישות כלליות. לאישור תצורף טבלת משטר הפעלות.
37. אישור מעבדה מאושרת המעיד על תקינות מערכת הגז בהתאם לתקן ישראלי ת"י 158, מתקנים לגזים פחמימניים מעובים (גפ"מ).
38. אישור מעבדה מוכרת כי מערכת למסירת הודעות (כריזת חירום) תוכננה והותקנה בהתאם לתקן ישראלי ת"י 1220, חלק 3, מערכות גילוי אש - הוראות התקנה ודרישות כלליות.
39. אישור מעבדה מוכרת כי התאמת חומרי בנייה וגימור בוצעו על פי תקן ישראלי ת"י 921, תגובות בשריפה של חומרי בנייה - חלק רלוונטי.
40. אישור מעבדה מוכרת כי מערכת שליטה בעשן תוכננה והותקנה על פי תקן ישראלי ת"י 1001, חלק 2.2, בטיחות אש בבניינים - מערכת בקרת עשן בבניינים (למעט בנייני מגורים שגובהם עד 13 מטר), קניונים, אטריומים וחללים גדולים דומים (אם נדרש).
41. תעודת בדיקה ממעבדה מוכרת למפוחי שליטה בעשן על פי תקן ישראלי ת"י 1001, חלק 7, בטיחות אש בבניינים: מערכות שליטה לחום ולעשן - מפוחים מונעים על ידי חשמל להוצאת עשן וחום. לתעודה הבדיקה תצורף הצהרת מהנדס מתכנן (נספח א) המערכת כי המפוחים המתוארים בתעודת הבדיקה [מספר התעודה] הם המפוחים שהותקנו במבנה בגוש [מספר], חלקה [מספר], מגרש [ מספר] (אם נדרש).
	1. **נספחים**
		1. את פרסומי הרשות הארצית לכבאות והצלה כולל תיקיית טפסים אחידים לאישורים ניתן למצוא באתר הרשות הארצית לכבאות והצלהולהורידם ממנו.

**נספח א**

תאריך:\_\_\_\_\_\_\_

לכבוד:

הרשות הארצית לכבאות והצלה -

מדור 'הגנה מאש'

**הצהרת מהנדס המתכנן מערכות שליטה לחום ולעשן –** מפוחים מונעים על ידי חשמל להוצאת עשן וחום

תיק הגנה מאש [מספר תיק]\_\_\_\_\_\_\_\_\_\_\_\_\_\_\_\_\_\_\_\_

אני \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ מהנדס רשום בפנקס המהנדסים והאדריכלים לפי תקנות המהנדסים והאדריכלים (רישום בפנקס) התשכ"א – 1960, מס' רישיון \_\_\_\_\_\_\_\_\_\_\_ בתוקף עד ליום \_\_\_\_\_\_\_\_\_ (חובה לצרף צילום רישיון המהנדס לתצהיר זה), מצהיר בזאת כדלקמן:

1. המפוחים המפורטים בתעודת הבדיקה של מעבדה מוכרת [שם המעבדה] \_\_\_\_\_\_\_\_\_\_\_\_\_\_\_\_\_ [מספר התעודה] \_\_\_\_\_\_\_\_\_\_\_\_\_

מיום \_\_\_\_\_\_\_\_\_\_\_\_\_\_\_\_\_\_ הם המפוחים שהותקנו במבנה:

1. בגוש [מספר] \_\_\_\_\_\_\_\_\_\_\_\_\_\_
2. חלקה [מספר] \_\_\_\_\_\_\_\_\_\_\_\_\_\_
3. מגרש [ מספר] \_\_\_\_\_\_\_\_\_\_\_\_\_

זהו שמי, זו חתימתי וכל אשר הצהרתי לעיל - אמת. ידוע לי כי אם יתברר כי הצהרתי זו אינה אמת, כולה או חלקה, אהיה צפוי לעונשים הקבועים בחוק.

תאריך \_\_\_\_\_\_\_\_\_\_\_\_\_ חתימה וחותמת (כולל מס' הרישיון) \_\_\_\_\_\_\_\_\_\_\_\_\_\_\_\_\_\_\_